25/04/2019 252

Tijekom 2018. stopa zaposlenosti osoba u dobi od 20 do 64 godine u Europskoj uniji (EU) iznosila je 73,2 posto, što je povećanje u odnosu na 2017. godinu (72,2 posto). Cilj strategije Europa 2020. jest do 2020. u Europskoj uniji postići stopu zaposlenosti osoba u dobi od 20 do 64 godine od najmanje 75 posto, navodi se u priopćenju hrvatskog predstavništva Komisije.

Stopa zaposlenosti osoba u dobi od 20 do 64 godine

Taj je cilj prenesen u nacionalne ciljeve u skladu sa situacijom u svakoj državi članici i njezinim mogućnostima glede doprinosa zajedničkom cilju. Trend povećanja stope zaposlenosti vidljiv je i za muškarce i za žene. 2018. stopa zaposlenosti muškaraca dosegnula je 79,0 posto, a kontinuirano se povećava od 2013. Stopa zaposlenosti žena kontinuirano se povećava od 2010. te je 2018. dosegnula 67,4 posto.

>>>44 tisuće prijavljenih na burzi rada ne zadovoljava međunarodne kriterije nezaposlenosti: DZS

Slično tome, stopa zaposlenosti osoba u dobi od 55 do 64 godine u EU-u kontinuirano raste: s 38,4 posto 2002. povećala se na 58,7 posto 2018. Veće sudjelovanje starijih radnika također je jedan od ciljeva strategije Europa 2020. u području zapošljavanja.

Stopa zaposlenosti osoba u dobi od 55 do 64 godine

13 nacija postiglo ciljeve

Trinaest zemalja članica je već danas postiglo ciljeve za 2020. godine. Stopu zaposlenosti iznad 75 posto bilježe Švedska (82.6%), Češka i Njemačka (oboje 79.9%), Estonija (79.5%), Nizozemska (79.2%), Ujedinjeno Kraljevstvo (78.7%), Danska (78.2%), Litva (77.8%), Latvija (76.8%), Finska (76.3%), Austrija (76.2%), Portugal i Slovenija (oboje 75.4%).

Daleko od zacrtanog i na dnu ljestvice nalaze se pak Grčka (59.5%), iako ove godine bilježi rast od +1.7 posto, u pratnji Italije (63.0%, +0.7 posto), Hrvatske (65.2%, +1.6 posto) i Španjolske (67.0%, +1.5 posto), navodi izvješće Eurostata (.pdf).